Δεν είναι απαραίτητο. Η πρώτη αντιμετώπιση μιας τέτοιας κατάστασης είναι να πάρουμε παυσίπονα και να ξεκουράσουμε την μέση μας. Άλλοι σημαντικοί παράγοντες είναι αν ο πόνος προκλήθηκε από κάποια απότομη κίνηση, ή άρση βάρους, ή τραυματισμό ή αν συνοδεύεται από πόνο στο πόδι. Αυτά είναι σημεία που πρέπει να μας οδηγήσουν στο να ζητήσουμε ιατρική συμβουλή. Σε περίπτωση τραυματισμού, αν υπάρχουν σημεία κάκωσης της μέσης, ή ιστορικό οστεοπόρωσης, ή αν ο πόνος δεν υποχωρεί με τα συνηθισμένα παυσίπονα, τότε πρέπει σε συνεννόηση με το γιατρό να γίνει ακτινογραφία, ώστε να αποκλειστεί η περίπτωση κατάγματος.